text: Sydvestjysk Sygehus uden forbindelse
  10 oktober 2014 kl. 04.37
  Et voldsomt tordenvejr har ikke kun mørklagt Esbjerg. Det er også gået i fastnetforbindelsen på Sydvestjysk Sygehus i Esbjerg.
  Derfor kan du lige nu ikke ringe direkte til sygehuset.
  - Vi ved endnu ikke, hvornår der igen vil være forbindelse, siger vagtchefen hos Syd- og Sønderjyllands Politi til TV SYD.
  Kommunikationschef hos Sydvestjysk Sygehus, Charlotte Banke, fortæller til TV SYD, at de stadig arbejder på årsagen:
  - Vi har ikke styr på, hvordan det er røget ind i huset, vi ved kun, at det skyldes uvejret tidligere.
  Du kan dog stadig ringe 112 og få fat i politiet på 114.
  Efter lynnedslag er det i øjeblikket ikke muligt at ringe til Sydvestjysk Sygehus Esbjerg på fastnet. Tidshorisont ukendt. #politidk
  Del dine oplevelser med os på Facebook:
  
  